
# Nevezés


## Sportszervezetek nevezése

Az egyesületek a nevezéseket a **Sportszervezetek – Versenyeztetés – Verseny nevezés** menüpontban tudják beadni. Ebben a menüpontban évadonként és szakáganként összevontan lehet látni és beadni az adott paramétereknek megfelelő csapat nevezéseket.




### Jogosultság

A nevezések kezeléséhez a sportszervezeteken beül annak a felhasználónak van joga, aki az adott sportszervezetnél sportszervezet adminisztrátor ÉS/VAGY versenyügyintéző jogosultsággal rendelkezik.



### Nevezés beadása

A nevezéseket a sportszervezet ügyintézője a **Sportszervezetek – Versenyeztetés – Verseny nevezés** menüpontban tudja beadni. Az itt megjelenő lapon az ügyintéző az adott egyesülethez leadott csapatnevezéseit fogja látni listában a fenti szűrőknek megfelelően.



Nevezés felvitelnél először válaszd ki az Évadnál a **2023/2024-es** évadot! Az „**Új nevezés”** gombra kattintva lehet egy bajnokságra való nevezést elindítani. A „Módosít” gombbal a már leadott nevezést lehet szerkeszteni, míg a „Megtekint” gombbal lehet a kiválasztott nevezés adatait megtekinteni.


**Új nevezés felvitele**

#### Egyesület adatok

Az „**Új nevezés”** gomb megnyomása után a nevezési folyamat első lépése az ’Egyesületi adatok’ megadása. Ezen a lapon megjelennek az egyesület alapadatai, illetve a nevezéshez szükséges további szükséges adatok megadására szolgáló kitöltendő mezők.

* elnök adatai
* első kapcsolattartó
* második kapcsolattartó
* székhely cím
* levelezési cím


Az IFA-ban már megszokott módon a piros \*-gal jelölt mezők kitöltése kötelező. A kitöltést segítendő, az alkalmazás a törzsadatokból betölti az adott pillanatban meglévő adatokat, amelyek utána még módosíthatóak. Módosítás esetén az adatok a törzsadatokban is frissülnek.



A **Ment** gombra kattintva tovább léphetünk a következő lépésre, a *Mégse* gomb megnyomásával megszakítjuk a folyamatot és a beírt adatok nem kerülnek elmentésre.

#### Dokumentumok

Következő lépésben a szükséges dokumentumokat lehet ellenőrizni és feltölteni. Kilistázzuk a nevezéshez tartozó szükséges dokumentum típusokat és megjelenítjük az adott típusnak megfelelő, adott időpontban érvényes dokumentumokat, amik innen megnyithatóak/letölthetőek.




A lap alján található Módosít gombra kattintva dokumentum típusonként új dokumentum tölthető fel, amivel a korábban a rendszerben lévő dokumentum érvényessége lezárul és az új feltöltött dokumentum kerül a helyére beadott státuszban.

Fontos információ, hogy az „**Önkormányzati igazolás”** dokumentum feltöltéséhez egy üres dokumentumot is feltölthetnek, mivel elégséges a NAV Tartozásmentességi igazolás!

A „**NAV adóigazolás”** dokumentum feltöltéshez elfogadjuk a nav.gov.hu oldalról letöltött köztartozásmentességi nyilatkozatot is!


A dokumentumok feltöltésére a korábbi lehetőség is megmarad, azaz a Sportszervezetek – Sportszervezet adatai menüpontban a Dokumentumok fülön is feltölthetőek ezek a dokumentumok, amik a feltöltést követően a nevezésben is megjelennek, illetve fordítva is a nevezés során feltöltött dokumentumok megjelennek itt.




A Ment gombra kattintva tovább léphetünk a következő lépésre, a Mégse gomb megnyomásával megszakítjuk a folyamatot és a beírt adatok nem kerülnek elmentésre.

#### Nevezési nyilatkozat

A nevezés során kötelező beadni a nevezéshez szükséges nyilatkozatot is. Ez a kitöltendő nyilatkozat megtalálható az IFa rendszerben a **Nyomtatványok** menüpontban. (Nevezési Nyilatkozat)



A dokumentumot kijelölve és a letöltés gombra kattintva letölthető a nyilatkozat dokumentum, amiben a megfelelő adatokat ki kell tölteni, aláírni, lepecsételni és a nevezési dokumentumok közé feltölteni.




#### Csapat nevezések

A csapat nevezések megadása során az **egyesületnek külön kell leadni valamennyi korosztályú csapatuk nevezéseit** a már korábban az adott szervezet által előre létrehozott versenyekre, amiket a **Verseny mezőben** a keresés gombbal meg tud keresni és egy versenyt a listából kiválasztva be tudja tölteni annak az adatait.


FONTOS: A „Megye” felirat alá be kell írni hogy „Szabolcs”, így felhozza a megyei bajnokságainkat! Itt tudják kiválasztani bajnokságainkat.

Ezután meg kell adni az adott versenyre vonatkozó csapattal kapcsolatos adatokat.



A Ment gomb megnyomásával az adatok mentésre kerülnek, a Módosít gomb megnyomásával módosítható az elmentett csapatnevezés. Mentés után a megjelenő **Új nevezés** gombbal új csapatnevezés indítható.

A lap tetején található legördülő listában lehet a nevezések beadásának előrehaladtával visszakeresni az egyesülethez tartozó különböző csapatnevezéseket.



A listában található Új nevezés lehetőséggel ugyanúgy egy új csapatnevezés indítható, mint a korábban említett új nevezés gombbal.

### Sportszervezetek nevezései

A sportszervezetek nevezési a **Sportszervezetek – Versenyeztetés – Verseny nevezés** menüpontban található listában jelennek meg. A fenti szűrőket használva lehet az adott szakág, évad és egyesület csapatnevezéseit kezelni:

FONTOS! Itt csak a csapatnevezések kerülnek listázásra. Egy már elkezdett nevezés esetén ha még csapatnevezés nem került mentésre, ez a lista üres marad addig, amíg egy csapatnevezés beadásra nem kerül. Viszont az elkezdett nevezés mindig onnan folytatható, ahol az utolsó mentés megtörtént.

### Értesítések

A nevezések során belső üzenetek kerülnek elküldésre az adott nevezéssel kapcsolatban státusz változásra kerül sor. Az üzenet a státuszváltozás utáni első bejelentkezés után egyből megjelenik, de bármikor visszanézhető az Üzenetek – Saját üzenetek menüpontban is.